نینورتا

میسوپوٹامیا (رافدین) کی دیومالا میں نینورتا جو جَو (بارلی) کا رب تھا، قانون، کاتبوں، زراعت اور شکار کا دیوتا مانا جاتا تھا۔ شہر لَجَش میں اسے شہر کے دیوتا نینگیرسو کے ساتھ پہچانا جاتا تھا۔ آشوریت کے ابتدائی مطالعے میں اس نام کو عموماً نینِب ترجمہ کیا جاتا تھا اور بعض اوقات اسے سورج کا دیوتا بھی سمجھا جاتا تھا۔

اکثر نینورتا کو کمان اور تیر تھامے ہوئے دکھایا جاتا ہے یا پھر درانتی کی شکل کی تلوار یا ایک گرز جسے شرور کہا جاتا تھا۔ یہ گرز بولنے کی صلاحیت رکھتا تھا اور بعض اوقات پر والے شیر کی صورت اختیار کر لیتا تھا، جو شاید اس تصور کا قدیم نمونہ تھا جو بعد میں ’’شِدو‘‘ (Shēdu) کی صورت میں ظاہر ہوا۔.

شہر نیپور میں نینورتا کو ایک تثلیث کا حصہ مانا جاتا تھا، جس میں اس کے والد اِنلیل اور والدہ نینلیل شامل تھے۔ بعض اساطیر میں اس کی والدہ کو فصلوں کی دیوی نِنہُرساج قرار دیا گیا ہے۔ نینورتا کی بیوی نیپور میں اوگالو اور لَجَش میں، جب وہ نینگیرسو کہلاتا تھا، تو باو مانی جاتی تھی۔

ایک اور اساطیر کے مطابق نینورتا نے ایک پرندے کی شکل کے دیو سے جنگ کی جسے اِمدُگُد یا اَنزو کہا جاتا تھا۔ بابلی روایت کے مطابق اس دیو نے ’’لوحِ تقدیر‘‘ چرا لیا تھا یہ وہ الواح تھیں جن میں کائنات کی تقدیریں اور مستقبل کی تفصیلات درج تھیں—اور انھیں اِنلیل سے چھین لیا تھا۔ نینورتا نے اس دیو کو قتل کر کے اپنی شہرت بنائی اور بعد میں اسے "قَتّالُ الأبطال" کہا جانے لگا۔

 حوالہ جات 

 بیرونی روابط 
 نصوص
 حكايات عن نينورتا
 ETCSL website: Unicode version and ETCSL website: ASCII version
 Gateways to Babylon: ASCII English translation from the ETCSL website
 Gateways to Babylon: The Myth of Anzû
 Hymns to Ninurta ETCSL website: Unicode version and ETCSL website: ASCII version
 تعليقات
 Gateways to Babylon: "Ninurta as the god of wisdom" by Amar Annus

زمرہ:نمرود
زمرہ:شخصیات عبرانی بائبل
زمرہ:سمیری رزمیہ نیم دیوتا
زمرہ:میسوپوٹیمیا کے دیوتا
زمرہ:عبرانی بائبل میں مذکور دیوی و دیوتا
زمرہ:مربی معبود
زمرہ:زراعتی معبود
زمرہ:1911ء کے انسائیکلوپیڈیا بریٹانیکا کے مواد سے تشکیل پانے والے ویکیپیڈیا مضامین
زمرہ:ویکی ڈیٹا والے صفحات
زمرہ:والدہ ویکی ڈیٹا سے ماخوذ
زمرہ:والد ویکی ڈیٹا سے ماخوذ
زمرہ:تصویر ویکی ڈیٹا سے ماخوذ